钦定古今图书集成/理学汇编/文学典/第201卷 > 《跋自书康节诗送王龙溪后》前人
## 钦定古今图书集成/理学汇编/文学典/第201卷 > 《跋自书康节诗送王龙溪后》前人

玉台翁云：“子美诗之圣，尧夫更别传。后来操翰者，二
妙罕能兼。”古今能知康节之诗者，玉台翁一人而已。
虽然，所谓别传者，则康节所自得，而少陵之诗法，康
节未尝不深入其奥也，康节可谓兼乎二妙者也。南
江王子，深于诗法者也。间以余言质于南江，南江曰：
“然。龙溪王子盖有得乎《诗传》之意者，而亦未尝不深”
于诗法也。索余章草，余为举似《击壤集》数首，龙溪盖
素以余论诗为然者也。虽然，“诗”心声也，字心画也，字
亦诗也，其亦有别传乎？有章圣之法乎？而余两无得
也，龙溪亦何取乎？